text: Endnu et vildsvin fundet herhjemme
  04 november 2010 kl. 10.41
  Vildsvinene ser ud til at have indtaget Sønderjylland. Nyeste fund er et vildsvin på 150 kg, der sandsynligvis blev dræbt på den sønderjyske motorvej E45.
  
  [b]Se alle fotos taget af Kim Petersen ved at klikke på "vis alle billeder" lige under fotoet herover. [/b]
  Så stor som en pony
  Efter de seneste dages observationer af vildsvin på Barsø og ved Sønderborg blev en ordentlig kleppert af et vildsvin ifølge JydskeVestkysten fundet ved den sønderjyske motorvej ved Bov i går eftermiddag.
  - Den har et stort åbent hul i bugen, og snuden er ødelagt. Den er på størrelse med en lille shetlandspony, og vejer omkring 150 kg. Vi har handsker på, for man ved jo ikke, om den fejler noget, oplyste Kim Christensen fra firmaet MEKS til avisen.
   
  
  Fordomme og frygt
  Fundet af vildsvin i Sønderjylland har sat landbruget i alarmberedskab af frygt for at syge vildsvin skal smitte dyr i den danske svineavl. Der er dog en voldsom diskussion om sådan en smittevej er reel eller om den alene er baseret på svineavlernes fordomme og frygt.   
  Der blev bestilt en kranvogn til at fragte vildsvinet til Aabenraa Hestehospital til videre undersøgelse.
  